Near Field Communication

Near Field Communication alebo NFC je krátkodosahové, vysokofrekvenčné, bezdotykové spojenie, umožňujúce výmenu dát medzi zariadeniami do vzdialenosti okolo 10 cm. 

Technológia vznikla rozšírením štandardu ISO/IEC 14443 (bezkontaktné karty, RFID), ktorý kombinuje rozhranie smart kariet a čítačiek do jedného zariadenia. Zariadenie NFC môže komunikovať s oboma existujúcimi štandardmi – smart kartami a čítačkami – a takisto s inými NFC zariadeniami. Tým je kompatibilné s už existujúcou bezkontaktnou infraštruktúrou pre verejné použitie, prepravu a platby. NFC je primárne určené na použitie v mobilných komunikačných zariadeniach.

Špecifikácie
Podľa ISO/IEC 14443, NFC komunikuje skrz magnetické pole Elektromagnetická indukcia, kde dve kruhové antény, loop antennas umiestnené tesne vedľa seba efektívne vytvárajú jadro vzdušného transformátora / transformátor. NFC funguje na globálne dostupnej a nelicencovanej rádiovej frekvencii ISM pásmo 13,56 MHz, so šírkou pásma 14 kHz.
Pracovná vzdialenosť s kompaktnými štandardnými anténami: do 20 cm
Podporované dátové rýchlosti: 106, 212, 424 alebo 848 kbit/s
NFC používa pre svoje fungovanie dva módy:
 Pasívny komunikačný mód: Zariadenie inicializátor/vysielač poskytuje nosné pole a energiu pre zariadenie prijímača, ktorý odpovedá používajúc modulované nosné pole. V tomto móde zariadenie prijímača čerpá energiu zo zariadenia inicializátora/vysielača, ktoré vytvorilo elektromagnetické pole, čím sa prijímacie zariadenie stáva transpondér.
 Aktívny komunikačný mód: Obe zariadenia, inicializátor i prijímač komunikujú tak, že každé si generuje vlastné pole na prenos informácií. Zariadenie deaktivuje svoje RF pole pokiaľ čaká na prenos dát. V tomto móde obe zariadenia typicky potrebujú vlastné zdroje energie.

 Baud Active device passive device 424 kBd Manchester, 10% ASK Manchester, 10% ASK 212 kBd Manchester, 10% ASK Manchester, 10% ASK 106 kBd Modified Miller, 100% ASK Manchester, 10% ASK
 NFC používa dva odlišné typy kódovania pre prenos dát. Ak práve aktívne zariadenie prenáša dáta rýchlosťou 106 kbit/s, použije sa modifikované Miller kódovanie so 100% moduláciou. Vo všetkých ostatných prípadoch bude použité Manchester kódovanie s moduláciou na úrovni 10%.
 NFC zariadenia sú schopné prijímať i odosielať dáta súčasne. Preto sú schopné neustále si kontrolovať frekvenciu a zisťovať možné kolízie signálu, a či konzistentnosť prijímaného signálu súhlasí s konzistentnosťou signálu odosielaného.

Použitie a aplikácie
NFC technológia je momentálne primárne zameraná pre použitie v mobilných zariadeniach. Existujú tri základné druhy využitia NFC:
 emulácia kariet: NFC zariadenie sa správa ako už existujúca bezkontaktná karta
 čítací mód: NFC zariadenie je aktívne a je schopné čítať pasívne RFID štítky, napr. interaktívna reklama
 P2P mód: dve NFC zariadenia komunikujú a vymieňajú si vzájomne informácie

Sú možné ďalšie možnosti aplikácií, ako napríklad:
 Mobilné elektronické lístky vo verejnej doprave — rozšírenie existujúcej bezkontaktnej infraštruktúry. Mobilný telefón ako cestovný lístok / Mobile Phone Boarding Pass.  
 Mobilná platba – zariadenie sa správa ako debetná/kreditná platobná karta.
 Inteligentný poster/Smart poster – mobilný telefón je schopný čítať RFID štítky v bilbordoch, ktoré môžu obsahovať užitočné a hlbšie informácie o inzerovanom produkte/službe.
 Bluetooth párovanie – v budúcnosti bude párovanie Bluetooth 2.1 zariadení s podporou NFC veľmi jednoduché tak, ako keby ste ich priložili blízko k sebe a tým sa akceptovalo spárovanie zariadení. Momentálne pomerne zložitý proces aktivácie Bluetooth na oboch zariadeniach, vyhľadanie, párovanie a autorizácia bude nahradená jednoducho „priblížením" mobilných zariadení k sebe.

Iné aplikácie môžu v budúcnosti obsahovať:
 Elektronický lístok – lístky pre leteckú prepravu , koncerty/podujatia lístky, a ostatné 
 Elektronické peniaze
 Cestovné karty
 Osobné dokumenty
 Mobilný obchod
 Diaľkový bezkľúčový systém / Remote keyless system – kľúče od auta, bytové/kancelárske kľúče, hotelové kľúče, atď.
 NFC sa môže použiť na konfiguráciu a spúšťanie iných bezdrôtových, sieťových zariadení ako napr. Bluetooth, Wi-Fi alebo Ultra-wideband.

V súčasnosti je pre NFC vo vývoji patentový a licenčný program pod vedením spoločnosti Via Licensing Corporation, ktorá je nezávislou dcérskou spoločnosťou firmy Dolby Laboratories.

Near Field Communication (NFC) knižnica je vydaná pod GNU Lesser General Public License v mene libnfc.

V decembri 2008 bola uvoľnená aplikácia eCL0WN , ktorá umožňuje čítať a kopírovať obsah čipu biometrických pasov.

NFC vs. Bluetooth
 NFC Bluetooth V2.1 Bluetooth V4.0 RFID kompatibilné ISO 18000-3 aktívne aktívne Normalizačný orgán ISO/IEC Bluetooth SIG Bluetooth SIG Sieťový štandard ISO 13157 etc. IEEE 802.15.1 IEEE 802.15.1 Typ sieťe Point-to-point P2P WPAN WPAN Kryptografia nie s RFID možné možné Rozsah < 0,2 m ~10 m (trieda 2) ~1 m (trieda 3) Frekvencia 13,56 MHz 2,4 – 2,5 GHz 2,4 – 2,5 GHz Bitová rýchlosť 424 kbit/s 2,1 Mbit/s ~200 kbit/s Nastavovací čas < 0,1 s < 6 s < 1 s Spotreba energie < 15mA (čítanie) záleží od triedy < 15 mA (x stred)

 Referencie 

Zdroj 

Kategória:Telekomunikácie
Kategória:Bezdrôtová komunikácia
Kategória:ISO štandardy